# name
Efecte inhibidor d’alguns fàrmacs d’ús comú sobre la capacitat de 2 l’enzim diamino-oxidasa (DAO) per degradar la histamina

# metadata.dc.description[].value
TFG Premi Càtedra UB-DANONE 2025. Universitat de Barcelona, Facultat de Farmàcia i Ciències de l'Alimentació, Campus de l'Alimentació de Torribera / DANONE. Tutor: Mariluz Latorre Moratalla

# metadata.dc.description.abstract[].value
[cat] La intolerància a la histamina és una condició fisiològica causada per la deficiència de l’enzim diamino oxidasa (DAO), encarregat de metabolitzar la histamina i altres amines biògenes. Aquesta deficiència provoca una acumulació d’histamina en sang que implica l’aparició d‘una sèrie de simptomatologia gastrointestinal i extraintestinal. L’administració de certs fàrmacs que presenten una activitat inhibitòria de la DAO pot ser un dels motius d’aquesta deficiència enzimàtica, però molts dels estudis que llisten aquests fàrmacs estan desactualitzats. L’objectiu d’aquest treball va ser avaluar de manera in vitro la capacitat que presenten diferents fàrmacs d’inhibir l’enzim DAO i comprovar mitjançant models in silico, si els resultats obtinguts amb els procediments in vitro van ser concordants. Es van considerar els següents fàrmacs: ambroxol, àcid clavulànic, cimetidina, pregabalina i prometazina. La determinació in vitro de l’activitat DAO en presència d’aquests fàrmacs es va realitzar seguint un assaig enzimàtic i el posterior anàlisis amb UHPLC-FL, en el cas que s’observés una inhibició significativa, es va determinar la constant d’inhibició (Ki) i el tipus d’inhibició exercit pel fàrmac corresponent. Paral·lelament, es va avaluar mitjançant tècniques computacionals l’afinitat estructural entre els fàrmacs seleccionats i l’enzim DAO. Dels 5 fàrmacs assajats només l’àcid clavulànic i la prometazina van exercir un efecte inhibidor significatiu sobre la DAO. En el cas de l’àcid clavulànic es va observar una inhibició competitiva, mentre que la prometazina va exercir una inhibició acompetitiva. Es van obtenir valors de la Ki= 15,27 ± 3,24 μM i Ki = 87,53 ± 3,78 μM respectivament. Alguns fàrmacs com la prometazina i l'àcid clavulànic inhibeixen significativament l’enzim DAO, la qual cosa pot causar una acumulació d'histamina i símptomes d'intolerància. Donat el seu ús comú, això representa un risc per a persones sensibles, i podria valorar-se la suplementació amb DAO si no hi ha alternatives terapèutiques.

# metadata.dc.rights[].value
cc by-nc-nd (c) Alicia Diez González, 2025

# metadata.dc.source[].value
Premi Càtedra UB-DANONE (Facultat de Farmàcia i Ciències de l'Alimentació)

# metadata.dc.title[].value
Efecte inhibidor d’alguns fàrmacs d’ús comú sobre la capacitat de 2 l’enzim diamino-oxidasa (DAO) per degradar la histamina